b'\n_START_ARTICLE_\nDistrito Nacional\n_START_SECTION_\nPoligono Central\n_START_PARAGRAPH_\nJe osrednja \xc4\x8detrt mesta Santo Domingo. Znotraj nje najdemo presti\xc5\xbene soseske, kot so Naco, Piantini in Paraiso, na tem obmo\xc4\x8dju pa se odvija tudi dobr\xc5\xa1en del finan\xc4\x8dnih dejavnosti mesta.\n_START_SECTION_\nOsrednja vlada\n_START_PARAGRAPH_\nV provinci se nahaja izvr\xc5\xa1na veja osrednje vlade, natan\xc4\x8dneje Predsednikova pisarna (Palacio Nacional), zgradba Narodnega kongresa (Congreso Nacional) in Vrhovno sodi\xc5\xa1\xc4\x8de (Suprema Corte de Justicia). Tukaj se nahajajo tudi osrednje zgradbe Ministrstev dr\xc5\xbeave (Ministerios, biv\xc5\xa1i Secretar\xc3\xadas de Estado).\n_START_SECTION_\nTrgovina\n_START_PARAGRAPH_\nTukaj najdemo ogromno trgovskih centrov, ki nam ponujajo mednarodno priznane znamke obla\xc4\x8dil, elektronike, daril ipd. Pod eno streho se nahajajo banke, potovalne agencije, veleblagovnice, zobozdravstvene ambulante, brivnice in \xc5\xa1e bi lahko na\xc5\xa1tevali.\n_START_SECTION_\n\xc5\xa0olanje\n_START_PARAGRAPH_\nNa obmo\xc4\x8dju najdemo veliko \xc5\xa1tevilo javnih in zasebnih \xc5\xa1ol, ki pou\xc4\x8dujejo v \xc5\xa1pan\xc5\xa1\xc4\x8dini in angle\xc5\xa1\xc4\x8dini. Med javnimi univerzami je vredno omeniti prvo univerzo Amerike, Universidad Aut\xc3\xb3noma de Santo Domingo, ki se nahaja blizu ju\xc5\xbenega dela centra mesta. Kampus prve zasebne univerze, Pontificia Universidad Cat\xc3\xb3lica Madre y Maestra, je prav tako le streljaj stran.\n_START_SECTION_\nPodzemna \xc5\xbeeleznica Santo Domingo\n_START_PARAGRAPH_\nV okro\xc5\xbeju se nahaja prvi in edini sistem podzemnih \xc5\xbeeleznic v dr\xc5\xbeavi. Prva linija povezuje Distrito Nacional z mestom Santo Domingo Norte.\n_START_SECTION_\nJavni prevoz\n_START_PARAGRAPH_\nJavni prevoz mesta vklju\xc4\x8duje \xc5\xa1e: taksi slu\xc5\xbebe, javne avtobuse, lokalna letali\xc5\xa1\xc4\x8da in najemali\xc5\xa1\xc4\x8da avtomobilov. Najbli\xc5\xbeje mednarodno letali\xc5\xa1\xc4\x8de je Las Am\xc3\xa9ricas International Airport, ki se nahaja okrog 35 kilometrov stran od strogega centra mesta.\n_START_SECTION_\nPolitika\n_START_PARAGRAPH_\nV Senatu in Hi\xc5\xa1i predstavnikov dr\xc5\xbeave Distrito Nacional tako kot vse druge province zastopa en Senator (Senador) in po en Namestnik (Diputado) na 50,000 prebivalcev. Njena lokalna vlada je enaka kot tista provincialnih ob\xc4\x8din, zvezne vlade pa Distrito Nacional nima.'